  vk.com (Udmurt Stand Up) Анжелика Тихонова корреспондент Ижкарын «Пельняньлэн дунневыл нуналэз» фестиваль улсын устозэ удмурт стендапчиез шаразы. Со сярысь Udmurt Stand Up ӵектослэн «ВКонтакте» мерлыко вотэсысь бамаз ивортӥзы. Ужрадэ серем веранъёсынызы Виталий Бармин, Алексей Котков, Оксана Бисар, Максим Григорьев, Людмила Чернова (Лудкеч), Николай Наговицын (Кирло Коли), Ирина Игнатьева, Вячеслав Осипов но Мария Иконникова пыриськизы. Пӧлазы нырысьсэ маскаръяськисьёс но, трос пол асьсэды эскеремъёс но вал. Нуисез Анастасия Шумилова луиз. Вормисьёсты «Даур ТВ» интернет-телеканаллэн кылдытӥсез но радъясез Богдан Анфиногенов, Калыкъёслэн эшъяськон юртысьтызы ӧнерчи Любовь Широбокова но кузьымъёс висъясь Анатолий Апаков бырйизы. Озьы, нырысетӥ интыез ужрадэ нырысьсэ пыриськись Вячеслав Осиповлы сётӥзы. Кыкетӥ Николай Наговицын (Кирло Коли) луиз. Куинетӥ – Людмила Чернова (Лудкеч). Вормисьёсты дуно кузьымъёсын пусйизы. Стендапчиослэсь серем веранъёссэс чӧлсконпусъя учкыны луэ. Тодэ вайытом, «Пельняньлэн дунневыл нуналэз» фестиваль улсын пӧртэм ужрадъёс ортчо.  Тегъёс: Ижкар Удмуртия Пельняньлэндунневылнуналэз Мерлык  